stanford-oval/wikipedia huggingface dataset:
Chris Noth

| Chris Noth |
| --- | --- |
 Chris Noth vuonna 2008.
Henkilötiedot
Koko nimi:  Christopher David Noth
Syntynyt: 13. marraskuuta 1954 (ikä 69) Madison, Wisconsin, Yhdysvallat
Näyttelijä
Merkittävät roolit:  Kiho (Sinkkuelämää) Mike Logan (Kova laki) Peter Florrick (Good Wife)
Aiheesta muualla
Viralliset kotisivut
IMDb 
Elonet
Christopher David ”Chris” Noth (s. 13. marraskuuta 1954 Madison, Wisconsin) on yhdysvaltalainen näyttelijä, joka on tullut tunnetuksi sarjoista Kova laki, jossa hän näytteli etsivä Mike Logania vuosina 1990–1995, ja Sinkkuelämää, jossa hän esitti vuosikausia Carrien on/off-miesystävää. Noth nähtiin myös Sinkkuelämää-sarjaa seuranneissa kahdessa elokuvassa sekä vuonna 2021 alkaneessa And Just Like That...-sarjassa.
Noth syntyi irlantilais-amerikkalaiseen perheeseen. Noth palasi Kovan lain rooliinsa vuonna 2005, jolloin hän liittyi spin-off-sarjan Kova laki: Rikollinen mieli näyttelijäkaartiin. Vuosina 2009–2016 hän oli yksi päähenkilöistä sarjassa Good Wife. 1980-luvulla hänellä oli pieni rooli Hill Street Bluesissa.
Nothilla on vuonna 2008 ja 2020 syntyneet pojat Tara Wilsonin kanssa. Pari avioitui vuonna 2012.
Vuonna 2021 useat naiset kertoivat, että Noth olisi kohdistanut heihin seksuaalista väkivaltaa. Noth sait potkut agenttitoimistostaan ja hänen kohtauksensa And Just Like That -sarjan ensimmäisen kauden päätösjaksossa leikattiin pois syytösten tultua julki. Noth sai potkut myös roolistaan vakoojatrillerisarjassa The Equalizer.
Aiheesta muualla

Kuvia tai muita tiedostoja aiheesta Chris Noth Wikimedia Commonsissa
Chris Noth Internet Movie Databasessa. (englanniksi)
ChrisNoth.net
Kiiskilampi (Ylitornio)

| Kiiskilampi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°19′41″N, 24°35′56″E
Vesistöalue ja valuma-alueen tietoja
Laskujoki:  ei laskuojaa 
Järvinumero:  67.992.1.005
Mittaustietoja
Pinnankorkeus:  127,6 m  
Rantaviiva:  0,514 km  
Pinta-ala:  1,729 ha  
Saaria:  ei saaria 
 fiKiiskilampi 
Kiiskilampi  on Lapissa Ylitorniolla Mellakosken kylän lähellä sijaitseva lampi.
Maantietoa

Lammen pinta-ala on 1,7 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Kuijasjoen valuma-alueella (67.99), jonka Kuijasjoen latvaosan valuma-alueeseen (67.992) se kuuluu. Lammen vedenpinnan korkeus on 127,6 metriä mpy.
Kenian ilmavoimat

| Kenian ilmavoimat |
| --- | --- |
  Konetunnus 
Toiminnassa:  1. kesäkuuta 1964 alkaen
Valtio:  Kenia
Puolustushaarat:  ilmavoimat
Rooli:  puolustushaara
Kalusto:  132 lentokonetta ja helikopteria
Motto:  Tuko Imara Angani
Komentajat
Nykyinen komentaja:  Francis Ogolla
Kenian ilmavoimat (engl. Kenya Air Force, swahiliksi Jeshi la Anga la Kenya) on Kenian puolustusvoimien asehaara. Sen käytössä oli 132 lentokonetta ja helikopteria vuodenvaihteessa 2015–2016.
Ilmavoimat perustettiin pian Kenian itsenäistymisen jälkeen, 1. kesäkuuta 1964. Konekalusto hankittiin Yhdistyneestä kuningaskunnasta, joka myös auttoi ilmavoimien perustamisessa. Se lakkautettiin väliaikaisesti vuonna 1982, kun ilmavoimien upseerien 1. elokuuta tekemä vallankaappausyritys epäonnistui. Lentotoiminta asetettiin armeijan alaisuuteen, ja ilmavoimat sai itsenäisen statuksensa takaisin vasta vuonna 1994.
Vuosina 2011–2012 ilmavoimat osallistui operaatio Linda Nchiin, jossa usean eri maan joukot taistelivat Somaliassa Al-Shabaab-liikettä vastaan. Vuodesta 2012 lähtien se on myös osallistunut terroristien vastaisiin sotatoimiin Somaliassa osana Afrikan unionin rauhanturvatehtävää.
Lentokalusto

Vuodenvaihteessa 2015–2016:
Helikopterit
14 Aérospatiale SA 330 Puma
6 Harbin Z-9
40 McDonnell Douglas MD 500 Defender
2 Mil Mi-171
Hävittäjät
17 Northrop F-5E
Koulukoneet
6 Grob G 120A (6 tilauksessa)
4 Northrop F-5F
11 Scottish Aviation Bulldog
12 Short Tucano Mk.51
Kuljetuskoneet
3 Bombardier Dash 8
5 de Havilland Canada DHC-5 Buffalo
11 Harbin Y-12
Tiedustelu
1 Cessna 208
Aiheesta muualla

Kuvia tai muita tiedostoja aiheesta Kenian ilmavoimat Wikimedia Commonsissa
Ilmavoimien kotisivut (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kenya Air Force
Mil Mi-171
Käännös suomeksi
Kasai (joki)

| Kasai |
| --- | --- |
 Kasai Kalondassa
Laskupaikka:  Kongo-joki
Maat:   Angola  Kongon demokraattinen tasavalta
Pituus:  2153 km
Virtaama:  9873 m³/s
Valuma-alue:  881890 km²
Kasai (port. Rio Cassai) on Kongojoen etelänpuoleinen sivujoki keskisessä Afrikassa. Se alkaa Angolasta, ja toimii Angolan ja Kongon rajajokena. Siitä se jatkaa Kongon puolelle, ja yhtyy Kongojokeen Kwamouthissa lähellä Kinshasaa.
Kongon huonon tieverkoston takia joet ovat erittäin tärkeä pitkän matkan kulkuväylä Kongossa.
Aiheesta muualla

Kuvia tai muita tiedostoja aiheesta Kasai (joki) Wikimedia Commonsissa
Mbuebue et. al, 2016: Time-scale characteristics of Kasai river hydrological regime variability for 1940-1999
Kiiskilampi (Uurainen)

| Kiiskilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°32′07″N, 25°35′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Niiniveden valuma-alue (14.34)
Laskujoki:  ei laskuojaa 
Järvinumero:  14.346.1.003
Mittaustietoja
Pinnankorkeus:  141,4 m  
Pituus:  270 m  
Leveys:  250 m  
Rantaviiva:  0,794 km  
Pinta-ala:  4,261 ha  
Tilavuus:  0,0002232 km³ 
Keskisyvyys:  5,24 m  
Suurin syvyys:  9,4 m  
Saaria:  ei saaria 
 fiKiiskilampi 
Kiiskilampi  on Keski-Suomessa Uuraisissa Kangashäkin lähellä sijaitseva lampi.
Maantietoa

Lammen pinta-ala on 4,3 hehtaaria, se on 250 metriä pitkä ja 250 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 223 200 kuutiometriä. Sen keskisyvyys on 5,2 metriä ja suurin syvyys on 9,4 metriä. Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niiniveden valuma-alueella (14.34), jonka Häkinjärven valuma-alueeseen (14.346) se kuuluu. Lammen vedenpinnan korkeus on 141,4 metriä mpy.
Kenian kansalliskokous

| Kenian kansalliskokous National Assembly of the Republic of Kenya |
| --- | --- |
 
Tyyppi
Tyyppi:  alahuone
Johto
Puhemies:  Justin Muturi (Jubilee)
Kokoonpano
Edustajia:  349
 
Puolueet:  Hallitus (172)      Jubilee (172) Oppositio (176)      NASA (125)       Muut puolueet ja sitoutumattomat (51)       Tyhjä (1)
Kokouspaikka
 Kenian parlamenttitalo Nairobissa
Kotisivut
 http://www.parliament.go.ke/the-national-assembly
Kenian kansalliskokous (engl. National Assembly of the Republic of Kenya) on Kenian parlamentin alahuone. Se koostuu 349 edustajasta, jotka valitaan neljän vuoden välein.
Parlamentaarista työtä tehdään 34 valiokunnassa.
Parlamentin paikoista 47 on kiintiöity naisille. Tämän lisäksi edustajiksi nimitetään 12 nuorten ja vammaisten edustajaa..
Historia

Itsenäistymisen jälkeen maahan perustettiin kaksikamarinen parlamentti vuonna 1963. Neljä vuotta myöhemmin ylä- ja alahuone yhdistettiin yksikamariseksi parlamentiksi. Nykymuotoinen kaksikamarinen parlamentti palautettiin vuonna 2010 uuden perustuslain myötä..
Vuonna 2017 parlamentti kieltäytyi hyväksymästä lakiesitystä, joka olisi taannut naisille vähintään kolmanneksen paikoista.
Viimeisimmät vaalit

Viimeisimmät vaalit pidettiin 8. elokuuta 2017. Samoissa vaaleissa valitaan myös senaatin edustajat sekä maan presidentti. Ehdokkailla tulee olla toiseen asteen koulutus eikä heillä saa olla vaalivilppiin liittyviä tuomioita viimeisen viiden vuoden ajalta..
Istuva presidentti Uhuru Kenyatta voitti presidentinvaalit. Maan korkein oikeus kuitenkin mitätöi vaalien tuloksen ja määräsi uudet vaalit pidettäväksi 26. lokakuuta. Opposition ehdokas Raila Odinga vetäytyi kisasta protestina 10. lokakuuta..
Kepler 42

Kepler 42:n järjestelmä vertautuu kertolaisten radoilta Jupiterin kuujärjestelmään.
Kepler 42 eli KOI-961 on punainen kääpiötähti, jolta on löydetty kolme planeettaa.
Tähden kuvaus

Tähti Kepler 42 sijaitsee Joutsenen tähdistössä, mutta on erittäin himmeä 16,2 suuruusluokan tähti, jollainen näkyy vain suurella kaukoputkella. Kepler 42 on 126 valovuoden päässä oleva punainen kääpiötähti, jonka spektrityyppi on M5V. Tähden Kepler 42 massa noin 0.13 auringon massaa, säde 0.17 auringon sädettä, pintalämpötila 3068 K ja luminositeetti 2,4 tuhannesosaa Auringon luminositeetista. Metallipitoisuus [Fe/H] =-0.48±0.17.
Planeettakunnan tiedot

Tähden kolme planeettaa c, b ja d on löydetty mittaamalla tähden kirkkautta Kepler-avaruuteleskoopilla. Vaikka planeettoja ei suoraan havaita, niiden aiheuttamat jaksoittaiset himmenemiset kyetään mittaamaan. Planeetat ovat luultavasti kaikki elinkelvottomia, koska ne ovat kuumia. Hieman tätä järjestelmää  muistuttavia moniplaneettajärjestelmiä on tähdillä Kepler-20, 55 Cancri, Kepler-11, Gliese 581, Gliese 876, HD 10180 ja Kepler-33.
| Tunnus | Massa  Maata | Kiertoaika  päivää | Radan isoakselin  puolikas AU | Soikeus | Säde | Lämpötila,  jos heijastavuus  on 0> 3 |
| --- | --- | --- | --- | --- | --- | --- |
| c | <2.06 M⊕  | 0.45328509 ± 9.7x10-7 | 0.006 | 0 | 0.73 ± 0.20 R⊕ | 455 °C |
| b | <2.73 M⊕ | 1.2137672 ± 4.6x10-6 | 0.0116 | 0 | 0.78 ± 0.22 R⊕ | 251 °C |
| d | <0.9 M⊕ | 1.856169 ± 1.4x10-5 | 0.0154 | 0 | .57 ± 0.18 R⊕ | 181 °C |
Chalon-sur-Saône

| Chalon-sur-Saône |
| --- | --- |
 Saône-jokea Chalonissa.
Valtio:  Ranska
Alue:  Burgundi
Departementti:  Saône-et-Loire
Arrondissementti:  Chalon-sur-Saône
Hallinto:  
 – Pormestari:  Gilles Platret
Pinta-ala:  
 – Kokonaispinta-ala:  15,22 km²
Väkiluku (2012):  44 564
 – Väestötiheys:  2 928 as./km²
Postinumero:  71100
 
 chalon.fr 
Infobox OKVirheellinen NIMI-arvo: 
Chalon-sur-Saône ([ʃalɔ̃ syʁ soːn],  kuuntele (ohje)) on Ranskan kunta Burgundin hallintoalueen Saône-et-Loiren departementissa. Noin 44 500 asukkaallaan se on departementtinsa suurin ja Burgundin alueen toiseksi suurin kunta Dijonin jälkeen. Se on osa vuonna 2004 muodostettua 38 kunnan yhteenliittymää Communauté d'agglomération Le Grand Chalon, jonka yhteinen asukasluku on noin 110 000.
Nimensä mukaisesti Saône-joen varrelle rakentunut kaupunki sijaitsee 341 kilometriä Pariisista kaakkoon, 202 kilometriä Genevestä koilliseen ja 127 kilometriä Lyonista pohjoiseen. Chalonin naapurikunnat ovat pohjoisessa Fragnes, koillisessa Crissey, idässä Châtenoy-en-Bresse ja Saint-Marcel, etelässä Lux, lounaassa Saint-Rémy, lännessä Châtenoy-le-Royal ja luoteessa Champforgeuil.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: fr:Chalon-sur-Saône & en:Chalon-sur-Saône
Chris Stewart (kirjailija)

| Chris Stewart> Henkilötiedot |
| --- | --- |
Syntynyt: 1951 Horsham, Englanti
Ammatti:  kirjailija
Kirjailija
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Chris Stewart (s. 1951) on Genesiksen perustajajäsen, ja yhtyeen alkuaikojen rumpali. Nykyisin hän työskentelee Espanjassa maanviljelijänä ja kirjailijana.
Nuoruus ja musiikkiura

Stewart syntyi Horshamissa, Sussexissa. Koulun hän kävi Surreyssa, jossa hänen luokkakavereitaan olivat Tony Banks ja Peter Gabriel, joiden kanssa Stewart soitti koulun yhtyeessä. Myöhemmin yhtyeeseen liittyivät Mike Rutherford sekä Anthony Phillips. Tästä kokoonpanosta muotoutui Genesis-yhtyeen alkuperäiskokoonpano tammikuussa 1967. Stewart soittaa yhtyeen kahdella ensimmäisellä singlelevyllä.
Kirjailijanura

Stewart jätti Genesis-yhtyeen kesällä 1968. Matkusteltuaan ja työskenneltyään ympäri Eurooppaa Stewart asettui Andalusiaan, josta hän osti maatilan.
Stewart tunnetaan parhaiten hänen kolmesta ensimmäisestä kirjastaan, jotka ovat omaelämäkerrallisia teoksia ja kertovat kirjoittajan ja hänen perheensä elämästä Espanjassa. Tuotanto koostuu toistaiseksi neljästä kirjasta: Driving Over Lemons: An Optimist in Andalucia (1999) (suom. Andalusialaiset sitruunat), A Parrot In The Pepper Tree (2002), The Almond Blossom Appreciation Society (2006) sekä Three Ways to Capsize a Boat: An Optimist Afloat (2009).
Aiheesta muualla

Chris Stewartin viralliset kotisivut
Costanzo Porta

Missa Ducalis, 1565 ca.
Costanzo Porta (1528 tai 1529 Cremona – 19. toukokuuta 1601 Padova) oli italialainen säveltäjä. Hän sävelsi pääasiassa uskonnollista musiikkia, kuten motetteja.
Porta syntyi Cremonassa, jossa hän myös aloitti musiikinopintonsa. Noin vuonna 1550 hän pääsi Venetsiaan opiskelemaan Adrian Willaertin johdolla. Myöhemmässä elämässään Porta toimi Padovassa ja Ravennassa. Hän kuoli Padovassa vuonna 1601.
Christopher Chataway

| Mitalit | Mitalit | Mitalit |  |
| --- | --- | --- | --- |
|  Christopher Chataway vuonna 1972. |  Christopher Chataway vuonna 1972. |  Christopher Chataway vuonna 1972. |  |
Maa:   Yhdistynyt kuningaskunta
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Bern 1954 | 5 000 metriä |  |
Christopher John ”Chris” Chataway (31. tammikuuta 1931 Lontoo – 19. tammikuuta 2014 Lontoo) oli englantilainen kestävyysjuoksija ja poliitikko.
Chataway sijoittui viidenneksi Helsingin olympialaisten 5 000 metrin juoksussa ajalla 14.18,0 kaaduttuaan viimeisessä kaarteessa. Hän saavutti hopeaa Bernin EM-kisoissa 1954 juostuaan saman ajan, uuden maailmanennätyksen 13.56,6, voittaja Vladimir Kutsin kanssa. Myöhemmin samana vuonna Chataway juoksi Lontoossa 13. lokakuuta kaupunkimaaottelussa Lontoo–Moskova matkan uuden maailmanennätyksen 13.51,6 kukistaen Kutzin kirikamppailussa. Seuraavana vuonna hän juoksi Englanti–Saksa-maaottelussa 30. heinäkuuta 1955 uuden kolmen mailin juoksun maailmanennätyksen ajalla 13.23,2. Hän toimi myös yhtenä juoksun vauhdittajana Roger Bannisterin juoksemassa haamumailissa, matkan ensimmäisessä neljän minuutin alituksessa.
Urheilu-uransa jälkeen Chataway toimi Konservatiivisen puolueen edustajana Britannian parlamentissa 1959–1966 ja 1969–1974.
Aiheesta muualla

Chris Chataway Bio, Stats and Results (Arkistoitu – Internet Archive) Olympics at Sports-Reference.com (englanniksi)
Costaricanvarpuspöllö

| Costaricanvarpuspöllö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Varpuspöllöt Glaucidium
Laji::  costaricanum
Kaksiosainen nimi
 Glaucidium costaricanum  L. Kelso, 1999 
Katso myös
   Costaricanvarpuspöllö Wikispeciesissä   Costaricanvarpuspöllö Commonsissa 
Infobox OKNimi-testi OKIUCN-testi OK: 
Costaricanvarpuspöllö (Glaucidium costaricanum) on pöllöjen heimoon kuuluva lintu. Sitä tavataan Costa Ricassa ja Panamassa. Vaikka sen esiintymisalue on pieni, se ei kuitenkaan ole vaarantunut.
Lintu voi olla väritykseltään ruskea tai punaruskea. Se on kooltaan noin 15 cm. Se elää ylänkömetsien puiden lehvästössä, usein metsän reunamilla. Sitä tavataan myös metsien laitamilla puoliavoimilla alueilla 800–1 200 metrin korkeudessa.
Costaricanmakapuu

| Costaricanmakapuu> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Makapuut Platymiscium
Laji::  parviflorum
Kaksiosainen nimi
 Platymiscium parviflorum  Benth. 
Synonyymit
 Platymiscium pleiostachyum Donn.Sm. 
 Costaricanmakapuun levinneisyys
Katso myös
   Costaricanmakapuu Wikispeciesissä   Costaricanmakapuu Commonsissa 
Infobox OKNimi-testi OK: 
Costaricanmakapuu (Platymiscium parviflorum) on hernekasvien (Fabaceae) heimoon ja makapuiden (Platymiscium) sukuun kuuluva kasvilaji. Costaricanmakapuuta kasvaa Keski-Amerikassa Costa Ricassa, Nicaraguassa, Hondurasissa, El Salvadorissa ja Guatemalassa. Laji luokitellaan maailmanlaajuisesti äärimmäisen uhanalaiseksi (CR) lajiksi.
Costaricanmakapuu on laakealatvuksinen puu, joka kasvaa yleensä noin 15 metriä korkeaksi. Luonnosta on kuitenkin havaittu myös 25 metriä korkeita yksilöitä. Costaricanmakapuu on hidaskasvuinen puulaji. Sen kukat ovat keltaiset tai oranssit ja kukinta kestää noin kolmisen kuukautta. Kukkien pölyttäjinä toimivat mehiläiset.
Costaricanmakapuun puuainesta: vaaleaa pintapuuta ja tummaa sydänpuuta.
Costaricanmakapuuta hakataan laajalti siitä saatavan kauniin puutavaran vuoksi. Puuaines on lujaa ja sitä käytetään muun muassa talojen rakentamiseen sekä huonekalujen ja soittimien valmistukseen. Costaricanmakapuu kuuluu CITES-sopimuksen toiseen liitteeseen.
Chris Taylor (jääkiekkoilija)

| Chris Taylor (jääkiekkoilija) |
| --- | --- |
 Chris Taylor (vas.) ja Jamie Johnson jäällä vuonna 2009.
Henkilötiedot
Syntynyt: 6. maaliskuuta 1972 (ikä 52) Stratford, Ontario
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  86 kg
Seura
Seura:  Rochester Americans
Sarja:  AHL
Pelaajaura
Pääsarjaura:  1994–2009
Aik. seurat:  London Knights (OHL)  New York Islanders (NHL)  Utah Grizzlies (IHL)  Boston Bruins (NHL)  Buffalo Sabres (NHL)  Frankfurt Lions (DEL)
NHL-varaus:  27. varaus, 1990 New York Islanders
Chris Taylor (s. 6. maaliskuuta 1972 Stratford, Ontario, Kanada) on kanadalainen jääkiekkoilija. Hän pelasi vuosina 1994–2004 149 ottelua NHL:ssä kolmessa eri seurassa.
Ura

Taylor pelasi juniorina aluksi kotikaupunkinsa Stratfordin Cullitons-joukkueessa, jonka jälkeen hän pelasi OHL:n London Knightsissa vuosina 1988–1992. Hän teki kolmella kaudella OHL:ssa yli sata pistettä. New York Islanders valitsi hänet NHL:n vuoden 1990 varaustilaisuudessa vuorolla 27.
Taylor siirtyi ammattilaiseksi syksyllä 1992, mutta pelasi seuraavana kahtena kautena vain Islandersin farmijoukkueissa. Kaudella 1994–1995 hän pelasi kymmenen NHL-ottelua ja seuraavalla kaudella 11, mutta suurimmaksi osaksi edelleen farmijoukkueissa. Kaudella 1996–1997 Taylor pelasi vain yhden NHL-ottelun. Kesällä 1997 Taylor solmi sopimuksen Los Angeles Kingsin kanssa, mutta Los Angelesissakin hän pelasi vain farmijoukkueessa. Kesällä 1998 Taylor solmi sopimuksen Boston Bruinsin kanssa ja hän pelasi kaudella 1998–1999 37 NHL-ottelua Bostonissa. Elokuussa 1999 Taylor solmi sopimuksen Buffalo Sabresin kanssa, ja hän pelasi Buffalossa 90 NHL-ottelua vuosina 1999–2004. Kaudella 2003–2004 hän pelasi 54 NHL-ottelua, mutta muilla kausilla suurimmaksi osaksi Buffalon farmijoukkueessa Rochester Americansissa. Taylor jatkoi Rochesterissa kesään 2006 asti, jolloin hän siirtyi pelaamaan Saksaan Frankfurt Lionsiin. Frankfurtissa Taylor pelasi vuoteen 2009 asti, jonka jälkeen hän palasi pelaamaan Rochesteriin.
Muuta

Taylorin veli on jääkiekkoilija Tim Taylor.
Saavutukset

Fred T. Hunt Memorial Award (AHL) – 2005
IHL:n mestaruus Turner Cup – 1996
Katja Riemann

Katja Riemann vuonna 2007.
Katja Hannchen Leni Riemann (s. 1. marraskuuta 1963) on saksalainen näyttelijä. Hän syntyi opettajien tyttärenä ja vietti lapsuutensa Weyhessä lähellä Bremeniä.
Riemann opiskeli Hampurissa, Hannoverissa ja Münchenissä. Hän eli vuosina 1990–1998 Peter Sattmannin kanssa; heille syntyi vuonna 1993 näyttelijätytär Paula Riemann.
Elokuvia, joissa Katja Riemann on esiintynyt, ovat muiden muassa:
Unelmatreffit (Garnier, 1992)
Vapautunut mies (Wortmann, 1994)
Kuuma keikka Berliiniin (Satin, 1996)
Bandits (Garnier, 1997)
Die Apothekerin (Kaufmann, 1997)
Ruusujenkatu (Trotta, 2003)
Riemann on voittanut muun muassa Deutscher Filmpreiseja, Filmband in Goldeja, Bambeja ja vuoden 1997 Ernst-Lubitsch-Preisin.
Aiheesta muualla

Kuvia tai muita tiedostoja aiheesta Katja Riemann Wikimedia Commonsissa
Katja Riemann Internet Movie Databasessa. (englanniksi)
Katja Pällijeff

Katja Pällijeff (s. 1972) on suomalainen elokuvaleikkaaja.
Pällijeff on valmistunut taiteen maisteriksi elokuvaleikkauksesta Aalto-yliopistosta vuonna 2007. Hänellä on myös sosiologian, filosofian ja journalismin opintoja Helsingin yliopistolta vuosilta 1994–1999.
Hän on leikannut toistakymmentä pitkää elokuvaa, niin fiktiota kuin dokumenttielokuviakin. Hänen leikkaamiin tv-sarjoihin kuuluvat muun muassa Salatut elämät, Alias Lönnrot, Kansankodin kuokkavieraat, Rahti sekä Harjunpää.
Pällijeff oli ehdolla yhdessä Tuukka Temosen kanssa Parhaan leikkauksen Jussi -palkintoon elokuvasta Presidentintekijät (2014).
Pitkien elokuvien filmografia (leikkaajana)

Hiljaa toivotut, 2011
Rouva Presidentti, 2012
Presidentintekijät, 2014
Kuka välittää?, 2014
Kanarialinnut, 2015
Tuntematon pakolainen, 2016
Luonnonlaki, 2019
Nepalin morsian, 2019
Diva of Finland, 2019
Huonot naiset, 2022
Costaricanaratti

| Costaricanaratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Aratit Psittacara
Laji::  finschi
Kaksiosainen nimi
 Psittacara finschi  (Salvin), 1871) 
Synonyymit
 Aratinga finschi 
Katso myös
   Costaricanaratti Wikispeciesissä   Costaricanaratti Commonsissa 
Infobox OKNimi-testi OKIUCN-testi OK: 
Costaricanaratti (Psittacara finschi) on keskiamerikkalainen papukaija, jonka elinympäristö käsittää Kaakkois-Nicaraguan, Costa Rican ja Länsi-Panaman. Osbert Salvin kuvaili lajin holotyypin Bugabasta Chiriquista Panamasta 1871. Laji on nimetty Otto Finschin kunniaksi.
Kazbek Paranuk

Kazbek Ismailovitš Paranuk (ven. Казбек Исмаилович Паранук, s. 1948) on venäläinen poliitikko, joka toimi Adygeian tasavallan pääministerinä 2006–2007. Hän on toiminut myös Adygeian toiseksi suurimman kaupungin Adygeiskin pormestarina.
Adygeian presidentti Hazret Sovmen nimitti Paranukin pääministeriksi 16. syyskuuta 2006 edellisen pääministerin Jevgeni Kovaljovin erottua tehtävästään neljä päivää aikaisemmin.
Chris Tanev

| Chris Tanev |
| --- | --- |

Henkilötiedot
Syntynyt: 20. joulukuuta 1989 (ikä 34) East York
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  87 kg
Seura
Seura:  Toronto Maple Leafs
Sarja:  NHL
Pelinumero:  8
Pelaajaura
Pääsarjaura:  2010–
Aik. seurat:  Vancouver Canucks (NHL)   Calgary Flames (NHL) Dallas Stars (NHL)
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Venäjä 2016 | jääkiekko |  |
Christopher "Chris" Tanev (s. 20. joulukuuta 1989) on kanadalainen jääkiekkoilija, joka pelaa NHL-seura Toronto Maple Leafsissä. Häntä ei olla varattu NHL:ään.